 NA SAMMY WAWERU  RAIS William Ruto Ijumaa, Oktoba 20, 2023 aliahidi Kaunti ya Kericho kwamba ‘atawarejeshea mkono’ kwa kuwazindulia miradi mbalimbali ya maendeleo kufuatia uungwaji mkono mkubwa aliopata katika uchaguzi mkuu wa Agosti 2022.  Kericho ikiwa ndiyo ilikuwa mwenyeji wa Maadhimisho ya Mashujaa Dei 2023, Ijumaa Oktoba 20, Rais Ruto aliahidi wakazi kwamba atawafanyia maendeleo sawa na maeneo mengine nchini kama njia mojawapo kuwashukuru kwa kumchagua. Kaunti hiyo ni miongoni mwa maeneo ambayo ni ngome ya serikali ya Kenya Kwanza. “‘Kongoi mising’ watu wa Kericho kwa kunichagua…Nitawarudishia mkono kwa kuwafanyia maendeleo,” Dkt Ruto aliahidi. Kongoi missing ni matamshi ya tabaka la Kalenjini yanayomaanisha ‘asante sana’. Dkt Ruto ni mzaliwa wa Bonde la Ufa, Sugoi ambako alisomea masomo ya msingi. Rais alitumia jukwaa la maadhimisho ya Mashujaa Dei kuzindua upya mpango wa Afya kwa Wote (UHC), na aliahidi wenyeji wa Kericho kwamba serikali yake itawaundia vituo zaidi vya afya na hospitali. Hali kadhalika, kiongozi wa nchi aliwaadhidi uzinduzi wa miradi ya ujenzi wa barabara, na miundomsingi mingineyo. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  